Jabarkan Peristiwa dari 27 Mei dalam bahasa melayu

1199 - John dari England ditabalkan sebagai Raja England.

1328 - Philip VI dari Perancis dimahkotakan di Notre-Dame de Reims, memulakan Dinasti Valois.

1860 - Penyatuan Itali: Giuseppe Garibaldi (gambar) dan sukarelawannya Camicie rosse melancarkan serangan terhadap Palermo, ibu kota Kerajaan Dua Sicily.

1919 - Bot terbang Curtiss NC-4 (gambar) tiba di Lisbon, Portugal, menjadi pesawat kepak kaku pertama yang berjaya menamatkan penerbangan rentas Atlantik dengan kuasa sendiri.

1923 - Perlumbaan ketahanan kereta sport 24 Heures du Mans yang pertama diadakan di Le Mans, Sarthe, Perancis.

1927 - Syarikat Ford berhenti mengeluarkan kereta Ford Model T (gambar).

1937 - Jambatan Golden Gate yang menghubungkan San Francisco ke Kaunti Marin, California dibuka sebagai jambatan gantung terpanjang di dunia.

1942 - Operasi Antropoid: Penentang Czech di kawasan pendudukan Nazi di Prague, menyerang hendap dan mencederakan hingga maut Reinhard Heydrich, ketua Pejabat Keselamatan Utama Reich dan Pelindung Bohemia dan Moravia.

1958 - F-4 Phantom II, pejuang jet penguasaan udara utama bagi Tentera Laut dan Udara A.S., menjalankan penerbangan sulungnya.

2006 - Gempa bumi berukuran 6.3 Mw melanda Kota Yogyakarta di pulau Jawa, Indonesia, mengorbankan lebih 5,700 orang.

2009 - Dalam bola sepak, FC Barcelona menewaskan Manchester United untuk memenangi Liga Juara-Juara UEFA 2008-09.

2012 - Dalam perlumbaan kereta Formula Satu, Mark Webber memenangi Grand Prix Monaco 2012.